kardosdrur/scandi-wiki huggingface dataset:
M/S Mars af Ålborg

M/S Mars af Ålborg er en film instrueret af Carsten Sønder.

Handling 
Filmen er et historisk aktuelt dagligdagsportræt af et ældre ægtepar, der sejler i den danske småskibsflåde. I dag er der kun tre familier tilbage. Filmen handler om familien Larsen. De er begge i pensionistalderen, og skibet, de ejer, er fra 1899. Deres tilværelse er bygget op omkring det fælles liv ombord - på familien som produktionssted.

Referencer

Eksterne henvisninger 
 

Danske film fra 1980

Dokumentarfilm fra Danmark
Miss World (film)

Miss World er en film instrueret af Sune Lund-Sørensen efter eget manuskript.

Handling 
Filmen gengiver den hektiske stemning og det professionelle maskineri ved kåring af "verdens skønneste kvinde" ved skønhedskonkurrencen Miss World  i London 1970. Ved klipningen og den ledsagende musik udtrykker filmen en ironiserende afstandtagen til det kommercielle show og de kræfter, der ligger til grund for arrangementet.

Referencer

Eksterne henvisninger 
 

Danske film fra 1971
Miss World
Mit Danmark er ikke dit Danmark

Mit Danmark er ikke dit Danmark er en film instrueret af Peter Elsass efter manuskript af Peter Elsass.

Handling 
I slutningen af forrige århundrede udvandrede et stort antal danskere til Argentina. De slog sig ned syd for Buenos Aires. Efterkommerne lever i dag i den største eksisterende udvandrerkoloni på omkring 50.000. I dag taler ca. 4.000 flydende dansk, selv om mange af dem aldrig har set Danmark. De har deres egen danske skole, fire danske kirker, dansk radio og avis.

Referencer

Eksterne henvisninger 
 

Danske film fra 1981

Dokumentarfilm fra Danmark
Argentina
Monarki og demokrati

Monarki og demokrati er en film instrueret af Jørgen Roos efter manuskript af Henrik G. Poulsen.

Handling 
Den danske dronning er udgået af en slægt, der har regeret i landet i tusind år. I løbet af den tid er der sket en gennemgribende politisk udvikling, og Danmark hører i dag til de mest udbyggede demokratier i den vestlige verden. Alligevel har man bevaret monarkiet. Hvordan kan det forenes med demokratiet? Hvilke pligter har dronningen? Er hun lige så ophøjet en person, som kongen var i enevældens dage? Det er spørgsmål af denne art, filmen søger at besvare. Filmen blev oprindeligt produceret til amerikansk tv.

Referencer

Eksterne henvisninger 
 

Danske film fra 1976

Dokumentarfilm fra Danmark
Ni måneder - en beslutningsproces

Ni måneder - en beslutningsproces er en film instrueret af Janne Giese efter manuskript af Janne Giese.

Handling 
Janne Giese: "Ideen med denne film var at give offentligheden et indblik i, hvordan man arbejder og træffer beslutninger inden for statsadministrationen. Ved at lave dette "portræt" af en beslutningsproces får vi samtidig indblik i, hvordan de demokratiske spilleregler fungerer. Hvordan det enkelte menneske repræsenterer en institution, fagforbund eller ministerium og dermed også repræsenterer nogle ganske bestemte interesser ...".

Referencer

Eksterne henvisninger 
 

Danske film fra 1982

Dokumentarfilm fra Danmark
Ny dansk energi

Ny dansk energi er en film instrueret af Sune Lund-Sørensen efter eget manuskript.

Handling 
Dansk Olie & Naturgas (DONG) har produceret denne film, som registrerer den første del af anlægsarbejdet med naturgassens indførelse. Filmen fortæller, hvorfra gassen kommer, og den skildrer nedlæggelsen af det vidt forgrenede rørnet, som foretages under hensyntagen til det danske landskab. Filmen har lagt vægt på at give en fantasifuld skildring af projektet, det har derimod ikke været hensigten at give en række faktiske oplysninger af teknisk-økonomisk art, ej heller at lægge op til diskussion om sådanne spørgsmål.

Referencer

Eksterne henvisninger 
 

Danske film fra 1982

Dokumentarfilm fra Danmark
Energi i Danmark
Ny teknik - styrelse eller frigørelse

Ny teknik - styrelse eller frigørelse er en film instrueret af Freddy Tornberg efter manuskript af Freddy Tornberg.

Handling 
Et debatoplæg, som grundigt introducerer de mange dele af problematikken omkring indførelsen og brugen af den nye teknologi. Filmen viser glimt af, hvorledes edb - og anden ny teknik - er taget i brug på arbejdspladser, i pengeinstitutter, på fødevareområdet, på hospitaler og på dagblade. Overalt spares der tid, penge og nogle steder arbejdskraft. Nogle steder opleves den nye teknik som en styrende kontrolforanstaltning i forbindelse med personlige forhold og arbejdsindsats, andre steder har den nye teknik afløst hårdt monotont arbejde og givet udfordringer og intellektuel tilfredshed.

Referencer

Eksterne henvisninger 
 

Danske film fra 1981

Dokumentarfilm fra Danmark
Ordblindhed - Et skjult handicap

Ordblindhed - Et skjult handicap er en film instrueret af Flemming la Cour efter eget manuskript.

Handling 
Ordblindhed er et problem for flere, end man skulle tro. Mange danskere læser aldrig avis, fordi de har svært ved det eller simpelt hen ikke kan. Hvad vil det sige at være ordblind? Filmen kommer også ind på forskellige erhverv, hvor ordblinde klarer sig fint.

Referencer

Eksterne henvisninger 
 

Danske film fra 1981
Dokumentarfilm fra Danmark
Orden hersker i Danmark

Orden hersker i Danmark er en film instrueret af Franco Invernizzi efter manuskript af Franco Invernizzi.

Handling 
Et kritisk portræt af dagens Danmark, baseret på indsamlet materiale fra demonstrationer, arbejdspladser og i forbindelse med konfrontationer med politiet, f.eks. omkring Byggeren i København. Det ordnede samfund registrerer den slags på edb. Hvordan har demokratiet og ytringsfriheden det Demokrati Danmark - socialt Unge Ytringsfrihed her?

Referencer

Eksterne henvisninger 
 

Danske film fra 1982

Dokumentarfilm fra Danmark
Prinsesse Margrethes bryllup

Prinsesse Margrethes bryllup er en film instrueret af Ole Roos efter manuskript af Paul Hammerich.

Handling 
En reportage om begivenhederne omkring tronfølgeren Prinsesse Margrethes og Prins Henriks bryllup den 10. juni 1967, fra forberedelserne dagene forud i København og Fredensborg over modtagelsen af de udenlandske bryllopsgæster i Kastrup til selve brylluppet i Holmens Kirke og bryllupsfesten på Fredensborg.

Referencer

Eksterne henvisninger 
 

Danske film fra 1967

Dokumentarfilm fra Danmark
Rom er et fortryllet bur...

Rom er et fortryllet bur... er en film instrueret af Tue Ritzau efter manuskript af Tue Ritzau.

Handling 
En film om danske og andre nordiske kunstnere, der har boet i og uden for den italienske hovedstad. Filmen lægger vægten på tiden omkring oprettelsen af den skandinaviske forening i 1860. Der gengives malerier af f.eks. guldaldermalerne, litterære citater af f.eks. H.C. Andersen, Henrik Ibsen og Ludvig Bødtcher (se filmens titel). Ligeledes refereres en række anekdoter fra miljøet omkring foreningen og stamcaféen, Café Greco.

Referencer

Eksterne henvisninger 
 

Danske film fra 1980

Dokumentarfilm fra Danmark
Rosa og Susanne fra Nuuk

Rosa og Susanne fra Nuuk er en film instrueret af Bodil Cold-Ravnkilde efter manuskript af Bodil Cold-Ravnkilde.

Handling 
Et filmportræt af to unge piger i nutidens Grønland med dets brydninger mellem gammelt og nyt. Susanne, 16 år, bor i en moderne boligblok i Nuuk, hun er gået ud af skolen, er gravid og går hjemme og passer sin lillebror. Rosa, 14 år, bor i den gamle del af Nuuk, går i 9. klasse og hjælper til med fiskeriet derhjemme. Filmen følger pigerne i deres dagligdag og lader dem give udtryk for deres opfattelse af egne nutids- og fremtidsmuligheder. På denne måde sætter filmen også fokus på diskussionen om kulturkonflikterne i Grønland.

Referencer

Eksterne henvisninger 
 

Danske film fra 1982

Dokumentarfilm fra Danmark
Film om Grønland
Rønne og Neksøs genopbygning

Rønne og Neksøs genopbygning er en film instrueret af Poul Bang efter manuskript af Carl Th. Dreyer.

Handling 
I dagene lige efter befrielsen i maj 1945 blev Rønne og Nexø bombarderet af russiske flyvemaskiner, da den tyske kommandant på øen ikke ville overgive sig. Store dele af de to byer blev ødelagt, men et storstilet genopbygningsarbejde blev hurtigt sat i gang med bistand fra den danske stat. Sverige trådte hjælpende til og forærede de to byer et stor antal elementhuse af træ. Man benyttede lejligheden til at gennemføre en mere hensigtsmæssig byplan og stræbte under genopbygningen efter at bevare de oprindelige huses gamle byggestil, således at de to bornholmske byers særpræg ikke blev ændret.

Referencer

Eksterne henvisninger 
 

Danske film fra 1954
Genopbygning
Nexø
Splintret emaille

Splintret emaille er en film instrueret af Johan Jacobsen efter manuskript af Finn Methling.

Handling 
På vej til skole knuser den 12-årige Asger et fint, nyt vejskilt. Hans lærer har set det og kalder ved timens begyndelse drengen op til katederet. Læreren forklarer børnene, hvorfor de ikke må ødelægge de nye vejskilte. Asger drømmer sig ned til kæret, hvor hans lille skib glider ud i vandet. Læreren ser, at drengen smiler, og giver ham en lussing. På vej fra skole knuser Asger endnu et skilt. Filmen indledes af professor dr. med. Hjalmar Helweg, der peger på, hvor stor afstanden kan være mellem barnets og den voksnes verden.

Referencer

Eksterne henvisninger 
 

Danske film fra 1956

Dokumentarfilm fra Danmark
Step on silence

Step on silence er en film instrueret af Jørgen Leth efter manuskript af Jørgen Leth.

Handling 
En film om det hårde slid bag de strålende præstationer - et tema Jørgen Leth har dyrket i flere betydelige dokumentarfilm. Denne gang er det på ny balletdanserens arbejde i prøvesalen, der har fascineret ham, idet han er vendt tilbage til det ikke-anvendte materiale til filmen "Peter Martins - en danser" fra 1978. Stoffet har Leth i samarbejde med Kristian Levring redigeret til en film, som især i sin form adskiller sig væsentligt fra den oprindelige film. Leth betragter selv sin film som "en personlig rapport, en håndskrift" om oplevelsen af intense, søgende, muntre, håbløse og - først og sidst - skabende øjeblikke i New York City Ballets spartansk udstyrede prøvesale. Der vises klip fra "Chaconne" med Peter Martins og Suzanne Farrell, samt prøver med Martins, Farrell, balletpædagog og instruktør Stanley Williams, koreograf Jerome Robbins og danserne Merrill Ashley, Danny Duell og Heather Watts.

Referencer

Eksterne henvisninger 
 

Danske film fra 1981

Film fra Danmark (administrationskategori)
Dokumentarfilm fra Danmark
Balletfilm
Dansefilm fra Danmark
Dokumentarfilm om dans
Film instrueret af Jørgen Leth
Det store bælt

Det store bælt er en dansk dokumentarfilm fra 1968, der er instrueret af Claus Ørsted.

Handling 
Færgetrafikken på Storebælt er et karakteristisk og i og for sig banalt træk i dansk hverdagsliv. Men trafikmaskineriet har også sin egen sublime og monumentale skønhed. Det er den, filmen fra Storebælt er på sporet af.

Referencer

Eksterne henvisninger 
 

Danske film fra 1968

Dokumentarfilm fra Danmark
7 mill. HK - En film om Burmeister & Wain

7 mill. HK - En film om Burmeister & Wain er en dansk dokumentarfilm fra 1943 om skibsværftet Burmeister & Wain med instruktion og manuskript af Theodor Christensen.

Filmen står som et markant eksperiment i en periode i dansk dokumentarfilm, hvor teorier omkring sammenhængen mellem billede og lyd (bl.a. russeren Eisensteins montage-teorier) blev afprøvet..

Handling 
Filmen er en hyldest til fremskridtet. Til teknikken, der kan gøre underværker og til arbejderne, der fyldt med optimisme og glæde "skaber langt større produktivitet end for 100 år siden". 1911 er det årstal, der fokuseres på i filmens start. Det var her, at verdens første oceangående motorskib Selandia blev færdigt. Fra dette årstal gås tilbage i tid til det 19. århundrede, dampens historie, og skibsmotorens historie fortælles. Rudolf Diesel kommer til, og hans opfindelse får betydning for B & W og de resultater, der præsenteres. Det 20. århundrede er 'fartens århundrede', deklamerer filmen - og 7 mill. hestekræfter er det arbejdsresultat, der bygges videre på i dag. Filmen følger bygningen af et skib i detaljer og er både instruktiv og og begejstret i sin tro på fremtiden.

Referencer

Eksterne henvisninger 
 

Burmeister & Wain
Dokumentarfilm fra Danmark
Danske film fra 1943
Film instrueret af Theodor Christensen
Virksomhedsfilm fra Danmark
En sælfangst i Nordgrønland

En sælfangst i Nordgrønland er en dansk dokumentarfilm fra 1955, der er instrueret af Bjarne Henning-Jensen.

Handling 
Fangeren Pida er en af de få grønlændere, der endnu i 1955 fanger sæl fra kajak og med harpun, den gamle fangstmåde, der nu i motorbådens og skydevåbnets tid er ved at forsvinde.

Referencer

Eksterne henvisninger 
 

Danske film fra 1955

Dokumentarfilm fra Danmark
Film om Grønland
Jagt
Thorvaldsen (film)

Thorvaldsen er en film instrueret af Carl Th. Dreyer efter manuskript af Carl Th. Dreyer.

Handling 
Filmen viser en række af Thorvaldsens berømte værker: Thorvaldsens egen portrætstatue og statuerne Håbet, Hebe, Amor og Psyche, Venus med æblet, Merkur, Achilles og Penthesilea samt reliefferne: Gratierne lyttende til Amors sang, Amor og Hymen, Amor klager for Venus over stikket af en bi, Hylas røves af flodnymferne, Natten, Dagen, Caritas, Priamus bønfalder Achilles om Hectors lig. Desuden vises udsmykning af Vor Frue Kirke i København, såvel relieffet på gavlfeltet, Johannes Døberen prædiker, som Kristus og De tolv Apostle i selve kirkerummet.

Referencer

Eksterne henvisninger 
 

Danske film fra 1949

Bertel Thorvaldsen
Film instrueret af Carl Th. Dreyer
Ungdomsbilleder

Ungdomsbilleder er en film instrueret af Lars Johansson efter manuskript af Allan Berg.

Handling 
Fem unge i alderen femten til atten, med forskellig social baggrund, fortæller om det at være ung i en provinsby - om arbejde, skole, venner, drømme, kærlighed osv. Disse statements foregår for åbent kamera. De unge opleves på godt og ondt, med den generthed de har ved at skulle udtrykke deres visioner om livet.

Referencer

Eksterne henvisninger 
 

Danske film fra 1980

Dokumentarfilm fra Danmark
Vejen mod nord

Vejen mod nord er en dansk ekspeditionsfilm fra 1948 instrueret af Hagen Hasselbalch, der også skrev filmens manuskript. Se også Danmark bag Polarkredsen fra 1947.

Handling 
Optagelser fra den danske Pearyland-ekspedition, som blev ledet af Eigil Knuth og Ebbe Munck og afsluttedes i september 1947.

Referencer

Eksterne henvisninger 
 

Danske film fra 1948

Ekspeditionsfilm fra Danmark
Film om Grønland
Galefestivalen

Galefestivalen er en dansk dokumentarfilm fra 1980, der er instrueret af Thomas Kragh.

Handling 
På verdenshistoriens første festival for gale fortæller psykiatriske patienter, tidligere patienter og progressive behandlere om, hvorfor de er vrede over det nuværende hospitalssystem og hvilke alternativer, de selv har oplevet. Festivalens motto er: Vi vil handle og ikke behandles. Og filmen viser, at disse mennesker både kan og vil handle. "Denne festival giver udtryk for, at der i dag rejser sig en bevægelse her i landet. En bevægelse, der ikke længere stiller sig tilfreds med den etablerede psykiatri, en bevægelse, der ikke kun er anti-psykiatrisk i den forstand, at den nøjes med at kritisere det etablerede og alle dets ugerninger, men en bevægelse, der også rejser krav om, at der skal ske noget, at der skal sættes noget andet i stedet". Sådan formulerer en taler sig på Gale-festivalen, som blev arrangeret af patienter og behandlere i Viborg d. 18. august 1979. Filmen skildrer i reportagens form, hvad der skete, og lader en række interviews veksle med sange, digte og glimt fra fx festivalens "sorteringsmaskine" og "vanvidsbod".

Referencer

Eksterne henvisninger 
 

Danske film fra 1980

Dokumentarfilm fra Danmark
Vi mødes i forsamlingshuset

Vi mødes i forsamlingshuset er en film instrueret af Annelise Demuth Steen efter manuskript af Annelise Demuth Steen.

Handling 
Aktiviteter året igennem i Ørslev forsamlingshus, beliggende mellem Assens og Middelfart på Vestfyn. Forsamlingshuset samler landsbyens indbyggere til familiefester, tøndeslagning, borgermøder, foredrag, bankospil, teaterforestillinger og meget mere. Et naturligt omdrejningspunkt for samvær i en tid, hvor der kun er en købmand tilbage i det lille sogn.

Referencer

Eksterne henvisninger 
 

Danske film fra 1976

Dokumentarfilm fra Danmark
Den økologiske have

Den økologiske have er en dansk dokumentarfilm fra 1981 med instruktion og manuskript af Lars Brydesen.

Handling 
Interessen for at dyrke køkkenhave er stigende, og man må konstatere en endnu stærkere stigning i interessen for at dyrke giftfrit. Det er faktisk muligt ved målrettet arbejde at få udbytter, der mængdemæssigt ikke står tilbage for, og som kvalitetsmæssigt ligger over, hvad man kan få med kunstgødning og giftsprøjtning. Dette system kaldes økologisk havebrug.

Referencer

Eksterne henvisninger 
 

Danske film fra 1981

Økologi
Fremtid søges!

Fremtid søges! er en dansk dokumentarfilm fra 1982 med instruktion og manuskript af Dola Bonfils.

Handling 
En engageret skildring af fire arbejdsløse unge: damefrisøren Conny, studenten Arne, Pia, der ikke har nogen uddannelse og står med et barn på 2 år, samt Kim, for hvem arbejdsløsheden er ved at blive en farlig livsform.

Referencer

Eksterne henvisninger 
 

Danske film fra 1982

Dokumentarfilm fra Danmark
Menneskets natur?

Menneskets natur? er en dokumentarfilm fra 1970 instrueret af Tørk Haxthausen efter eget manuskript.

Handling 
Det moderne menneskes hoved- og hensynsløse forureningsfremfærd over for naturen.

Referencer

Eksterne henvisninger 
 

Danske film fra 1970

Forurening
Den strømlinede gris

Den strømlinede gris er en dansk dokumentarfilm fra 1951 med instruktion og manuskript af Jørgen Roos.

Handling 
Danmarks store eksportvare, fra fødsel til slagtning.

Referencer

Eksterne henvisninger 
 

Danske film fra 1951

Dokumentarfilm fra Danmark
Svinebrug
Gården hedder Vikagardur

Gården hedder Vikagardur er en dokumentarfilm fra 1946 instrueret af Valdemar Lauritzen (1902-1955 efter manuskript af Christian Matras. Filmen er en skildring af den færøske kongsbonde Jakubs og hans families daglige tilværelse som fiskere, fåreavlere, fuglefængere og agerdyrkere på en ensomt, men malerisk beliggende gård ved Saksun på Streymoy.

Referencer

Eksterne henvisninger 
 

Danske film fra 1946

Dokumentarfilm fra Danmark
Færøerne
Andersens hemmelighed

Andersens hemmelighed er en dokumentarfilm instrueret af Jørgen Roos efter eget manuskript.

Handling 
Filmen omhandler den antagelse, at H.C. Andersen hele sit liv har båret på en hemmelighed, som han ikke kunne eller ikke ville fortælle sin samtid. Jørgen Roos kommer på sporet af denne historie gennem en norsk kvinde, hvis forfædre boede i Odense og var velstående skomagere.

Referencer

Eksterne henvisninger 
 

Værker om H.C. Andersen
Danske film fra 1971
Film instrueret af Jørgen Roos
I den store pyramide

I den store pyramide er en dansk dokumentarfilm fra 1974, der er instrueret af Jørgen Roos efter manuskript af Hubert Paulsen.

Handling 
Keopspyramiden i Ægypten er et af oldtidens syv underværker. Et dansk filmhold følger ruten efter den første, der trængte herind i historisk tid, kaliffen Al Mammoun - og når til sidst frem til vanskeligt tilgængelige rum, hvor der ikke har været mennesker i over 100 år. Men alle kamrene er tomme. Så fremlægges den danske arkitekt Hubert Paulsens teori om pyramidens geometriske grundprincip, ifølge hvilket der må findes endnu et rum. Er det farao Keops' gravkammer?

Referencer

Eksterne henvisninger 
 

Danske film fra 1974

Pyramider
Ultima Thule (film fra 1968)

Ultima Thule er en film instrueret af Jørgen Roos efter manuskript af Jørgen Roos.

Handling 
I Thule lever stadig omkring 600 polareskimoer. Ved anlægget af Thule-basen blev de flyttet fra deres oprindelige boplads til den nyopførte danske administrationsby K-anak, og selv om de opretholder livet som fangere, er de en minoritet, som tydeligvis er truet af undergang. Filmen er en dokumentarisk skildring af Thule-eskimoernes dagligliv under disse vilkår, der yderligere forværredes ved nedstyrtningen af den amerikanske brintbombemaskine i januar 1968, hvor der blev udstedt jagt- og fiskeriforbud i hele området.

Referencer

Eksterne henvisninger 
 

Danske film fra 1968

Film instrueret af Jørgen Roos
Dokumentarfilm fra Danmark
Film om Grønland
Sisimiut (film)

Sisimiut er en dokumentarfilm fra 1966 instrueret af Jørgen Roos efter manuskript af Palle Koch.

Handling 
Sisimiut er det grønlandske navn for byen Holsteinsborg, som her anvendes som synlig repræsentant for den indgribende omskabelse af det grønlandske samfund i denne periode. Filmen beskriver det kultursammenstød Grønland har været skueplads for - mødet mellem den danske industrielle teknik og den grønlandske fangerkultur.

Referencer

Eksterne henvisninger 
 

Danske film fra 1966

Dokumentarfilm fra Danmark
Kul-tur

Kul-tur er en dansk dokumentarfilm fra 1970 med instruktion og manuskript af Michael Varming.

Handling 
Fra århundredeskiftet og indtil 1969 kørte et rigtigt damptog daglig fra Københavns Frihavn med kul til det nærliggende Østre Gasværk, en rejse på godt 1 km, der endte med en prustende finale op ad gasværkets rutchebanelignende rampe. Trukket af originale damplokomotiver i ministørrelse skabte toget en vemodig stemning af malerisk fortidighed omkring sig. Det er dette vemod, filmen om den nu for altid indstillede kul-tur fra havn til gasværk, prøver at indfange.

Referencer

Eksterne henvisninger 
 

Danske film fra 1970

Dokumentarfilm fra Danmark
Danmark 1974

Danmark 1974 er en dansk dokumentarfilm fra 1974 med instruktion og manuskript af Ole Askman.

Handling 
Danmark som danskerne (og Danmarks Turistråd) elsker at se det den dag i dag: solskin, møller, slotte og borge, kolonihaver, Dannebrog, broer, cykler, færger, cirkus - og en lille smule gråvejr. Det er ekvilibristisk og musikalsk formidlet fra oven af.

Referencer

Eksterne henvisninger 
 

Danske film fra 1974

Turistfilm fra Danmark
Hvid mands sæd

Hvid mands sæd er en dansk dokumentarfilm fra 1975, der er instrueret af Jon Bang Carlsen.

Handling 
Da indianerne i 1973 besatte Wounded Knee i South Dakota som protest mod de hvide amerikaneres overgreb, foranstaltede gadeteatret Solvognen en happening i Københavns centrum: "Indianere" der blev spillet af unge langhårede grønlandske mænd, der var under uddannelse i København, blev af "kavalerister" drevet mod Rådhuspladsen, hvor massakren fuldbyrdedes, mens "Nixon" hyldede det amerikanske demokrati, og en pigegarde triumferende marcherede over valpladsen. Syv filmfotografer dækkede dette stykke gadeteater.

Se også
 Massakren ved Wounded Knee

Referencer

Eksterne henvisninger 
 

Danske film fra 1975

Film instrueret af Jon Bang Carlsen
Friluft

Friluft er en dansk dokumentarfilm fra 1959, der er instrueret af Jørgen Roos efter manuskript af Tørk Haxthausen.

Handling 
I optagelser, der for størstedelen er baseret på originalt historisk materiale i form af malerier, stik, fotografier og gamle film, vises et kulturhistorisk tværsnit af friluftsbevægelsens udvikling. I begyndelsen levede menneskene et frit liv i nær kontakt med naturen. Efterhånden blev de spærret inde af snærende klæder og trange huse, og vandringen bort fra naturen kulminerede i klunketidens lumre hygge blandt støvede viftepalmer og rødt plys. Først i slutningen af det 19. århundrede begyndte dristige pionerer en forsigtig tilnærmelse til naturen, og derefter er udviklingen gradvis gået frem til nutidens soldyrkelse og friluftsliv.

Referencer

Eksterne henvisninger 
 

Danske film fra 1959

Dokumentarfilm fra Danmark
Shakespeare og Kronborg

Shakespeare og Kronborg er en film instrueret af Jørgen Roos efter manuskript af Carl Th. Dreyer.

Handling 
Filmen viser Kronborg, således som Shakespeare må have set slottet - hvis han da så det for 300 år siden. Filmfolkene har grebet ideen om Shakespeares besøg på Hamlets slot og givet den filmisk udtryk. I riddersalen vender fortiden tilbage, og vi ser Frederik II og hans hof forsamlet for at overvære opførelsen af et af Shakespeares skuespil. I kulissen står den store digter selv, og da fortiden toner bort, forbliver digteren stadig i riddersalen. Ved at se ned i slotsgården, får han nu bevis for sin skuespildigtnings udødelighed.

Referencer

Eksterne henvisninger 
 

Danske film fra 1950

Carl Th. Dreyer